Vier tydens plaasaanval vermoorArgieffoto: Lorraine Claasen Vier mense is in ’n plaasaanval in Balfour, Mpumalanga vermoor. Brigadier Leonard Hlathi, woordvoerder van die polisie, het aan Maroela Media bevestig dat vier mense, twee vroue en twee mans, dood is. Volgens hom is die oorledenes almal volwassenes. Op sosiale media word daar egter beweer dit is ‘n egpaar en hul twee kinders wat vermoor is. Volgens Hlathi is ŉ 9 mm-pistool en ŉ voertuig gesteel na die moorde. Die polisie is tans op die toneel. Meer inligting volg.